***Vestjydsk jagthornsblæserlaug***.

***Oldermanden*** Stendis 12/3-2012

Den 26 februar sov vores laugsbroder Jørgen Haarhøj Pedersen ind.

Jørgen blev optaget i 2011 og faldt hurtigt til i lauget, udover at være jæger udfoldede jørgen sig også som viking, i den korte tid han var i lauget lærte vi ham

at kende som en hyggelig og festlig laugsbroder ,desværre blev han alvorlig syg og

Søndag morgen d.26 februar sov han ind.

***Jeg vil gerne at vi på værdig vis lader blæse last post og minder ham med et minuts stilhed. Ære være Jørgens minde.***

 Velkommen til jer nye laugsbrødre. I er nu optaget og dermed fuldgyldige brødre i Lauget . I har gennem nogen tid deltaget i vores Onsdagssamlinger på Skovlund. Vi har bemærket, at det ikke falder jer svært at være iblandt os og dermed ”leve jer ind i ånden og tonen i lauget”. I har i løbet af efteråret og ind til nu været under Jørgen lind – Anders og Ulrichs beskyttende vinger og i skal nu vise jeres kunnen ved de kommende duelighedsprøver

.

***Til oplysning for jer laugsbrødre og søstre skal jeg minde om, at dette er et Laug og ikke en forening.***

***At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden i Lauget forpligtet sig til at overholde de bestemmelser, der er nedfældet i vor Laugsskrå.***

I vor Laugsskrå er Laugets formål nedfældet. Det lyder således.

***Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.***

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

***Årets gang.***

***Duelighedsprøverne blev i 2011 afholdt i Viborg.***

Vi mødte som sædvanlig talstærkt op, både solo og grupper. En del fik mærker og enkelte lærte at nerver er noget underligt noget. Vi fik vores pokaler med hjem både i solo og gruppe tillykke med det. *Jeg mener det er vigtigt at vi støtter op om duelighedsprøverne, selv om man har erhvervet de mærker man kan få, både for at støtte dem som skal op solo første gang og for at være med til at markere at vi stadig kan gøre os i gruppe.*

***Fm 2011 Dragsholm slot***

Efter at vi havde kvalificeret os til mesterskabet tog vi til sjælland for at gøre os gældende vi vidste at konkurrencen var hård men vi håbede det bedste, trods både kulde regn og blæst og at oldermanden faldt ud i det frie stykke så formåede vi at hive bronze i gruppen hvilket medførte at vi rykkede op i mesterklasse igen, og glæden blev ikke mindre da resultaterne blev læst op for solo blæserne her lykkedes det også Michael at få bronze og Peter at vinde sin gruppe. *Tillykke alle sammen*. Det bliver ikke nemmere i år når vi skal til Mommark.

***Sommer afslutning.***

En hyggelig aften som det plejer, pigerne fik købt blomster og herefter var der oplevelses tur med diverse opgaver, i mellemtiden blev vi andre tilbage for at gøre grillen klar så folk kunne grille deres medbragte mad.

**Vildt tilberedning**.

Årets vildtilberedning blev i år holdt skovlund af forskellige årsager kunne vi ikke være de steder vi plejede at være, men det gjorde slet ikke noget for hvor kan man få bedre omgivelser end på skovlund, køkkenet var ikke helt det vi var vandt til men det gik op i en højere enhed køkken i stuen-køkken på første sal og gril gården, maden blev serveret i naturskolens lokale. Og man var enige om at holde de fremtidige vildt tilberedninger skal afholdes på skovlund, dog skal vi være lidt bedre til at gøre rent efter os, det gjorde en købmandskurv dog bod på.

***Venø fasan jagt***

Vores gildemester havde fået en fasanjagt i hus på venø ,vi mødtes ved færgen hvor vi kørt i samlet folk op til gården ,vi måtte dog lige vente på en gæst der var kommet forsendt så han måtte betale for at færgen sejlede ham over alene. Efter at være budt velkommen og blæst som det sig bør fik vi dagens parole og en bitter. Herefter drog vi på fasan jagt og havde en pragtfuld dag jeg tror at alle fik løsnet skud til fasaner om ikke alle ramte, en rigtig god dag som vi nok vil gentage igen.

***Skriverkarl***

Når man går ind på vores hjemmeside, så kan man se du gør et kæmpe arbejde, galleri – kalender-noder m.m. du bruger mange timer på at opdatere det hele således vi til enhver tid kan se hvad der sker i lauget. En stor tak til dig Poul.

***Gildemester.***

Igen i år formår du at fremtrylle opskrifter til vores vildt tilberedning, i år lavede vi diverse bøffer af vildt kød og meget andet. Sædvanen tro tog du pigerne med i skoven og fremskaffede mange spændende svampe også spiselige.

En dag vi ser frem til igen.

Brygmester.

Vi ser altid frem til at smage dine drikke, og om vores hals og maver kan klare mosten, jeg glæder mig til 2015 hvor vi har 25 års jubilæum og se hvad du kan byde på der, hvis du løber tør for materialer så må du jo hviske det i ørene på vores gildemester således han kan hjælpe dig. Forsæt endelig vi glæder os hver gang vi skal smage på din kunnen.

**Spillemester.**

Endnu et år er gået,du er med til at præge lauget, dit humør og gå på mod fører lauget frem og højner vores spille kundskaber, og selv om vi syntes at nogle af stykkerne virker umulige at blæse så bliver de alligevel til musik under din vejledning. Peter du skal have tak for dit store arbejde.

***Kassemester.***

Anders du overtog kassen efter vores tidligere kassemester Verner, som styrede vores kasse i mange år og passede på at vi ikke fråsede alle vores penge bort, du har nu passet på kassen i et år og det ser ud til at du kan løfte arven efter vores tidligere kassemester, og passer på vores formue og stiller spørgsmål ved når vi bruger penge således at de ikke får ben at gå på.

***Erling. Jørgen***

Når man ser på lauget i dag og den udvikling der er sket over årene så skyldtes det den store opbakning fra vores laugsbrødre og søstre, alle yder en stor indsats således det er rart at mødes og være sammen, en gang imellem er det rart at kunne påskønne det derfor vil jeg gerne se Erling og Jørgen heroppe i gør hver især et stykke arbejde for lauget Erling du sørger for at forevige laguet når vi er ude ved at tage billeder som vores skriverkarl ligger ud på vores hjemmeside, således alle andre kan se hvad vi laver. Jørgen du leverer vin til lauget når vi har brug for at påskønne en handling det kan være en fødselsdag eller andet der er værd at fejre.

***Spillemester***

Spillemester vil kort redegøre for det foregående års aktiviteter og evt. tanker og det kommende år.

***Kassemester*** vil redegøre for laugsbussen

*10 års jubilarer.*

 Her efter vil jeg gerne se vore 10 års jubilarer.

***Hans Erik Sørensen***

***Jørgen Fruensgaard***

***Jacob Jepsen***

Hermed er beretningen slut. Har nogen noteret sig ting, der ønskes nærmere belyst, kan dette ske når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik- men meget gerne forslag til det kommende ars program.

**Om valghandling står der i vores lavsskrå**

**Valget styres af oldermanden, der alene fastsætter bestemmelser for valghandlingen.**

**Dog skal enhver afstemning være åben ved håndsoprækning og ingen skjælm skal dølge sin mening.**

Laugsstyrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Jeg vil gerne henstille til forsamlingen at der foretages genvalg til alle poster.

Tak til laugsstyrelsen for det år der er gået og den indsats i yder.

***Herefter almindelig debat***

 ***Oldermand***

 ***Keld Nielsen***